Pa oa daouzek vloaz e oa bet kaset da gloerdi bihan Kalon sakr Pikpus e Bro-Spagn (e Hondarribia, Bro-Euskadi). Gantañ e oa daou grennard all, Youenn Drezen ha Jakez Kerrien a oa bet merzet gant beleien o farrez dre ma oa danvez beleien enno. Skrivagnerien vrezhonek brudet eo bet deuet da vezañ an tri anezho.  Mont a reas goude da skolaj Miranda de Ebro ha distreiñ da Vreizh e miz Ebrel 1918 (7 vloaz e oa chomet pell diouzh e vro).  Mont a reas dober e goñje hag e pakas ur red-korf hag ur seurt droug-skevent e Bro-Elzas. Pa zistroas eus e goñje ez eas da lojañ e ti e choar e Lokmaria-Berrien (Kerne-Uhel).